CELEX: C2007/211/48
Language: et
Date: 2007-09-08 00:00:00
Title: Kohtuasi C-317/07: Eelotsusetaotlus, mille esitas Korkein hallinto-oikeus (Soome) 10. juulil 2007  — Lahti Energia Oy

8.9.2007   
            
            
               ET
            
            
               Euroopa Liidu Teataja
            
            
               C 211/26
            
         Eelotsusetaotlus, mille esitas Korkein hallinto-oikeus (Soome) 10. juulil 2007 — Lahti Energia Oy
   (Kohtuasi C-317/07)
   (2007/C 211/48)
   Kohtumenetluse keel: soome
   Eelotsusetaotluse esitanud kohus
   Korkein hallinto-oikeus
   Põhikohtuasja pooled
   
      Hageja: Lahti Energia Oy
   
      Teised menetluspooled: Lahden ympäristölautakunta, Hämeen ympäristökeskus, Salpausselän luonnonystävät ry
   Eelotsuse küsimused
   
               1.
            
            
               Kas direktiivi 2000/76/EÜ (1) artikli 3 lõiget 1 tuleb tõlgendada nii, et direktiivi ei kohaldata gaasiliste jäätmete põletamisele?
            
         
               2.
            
            
               Kas direktiivi 2000/76/EÜ artikli 3 lõikes 4 nimetatud põletisrajatisena võib käsitada gaasistamisrajatist, kus utmise teel tekitatakse jäätmetest gaasi, isegi kui selles rajatises ei ole põletusliini?
            
         
               3.
            
            
               Kas gaasistamisrajatises tekitatud ning gaasistamisprotsessi järel puhastatud tööstuslikult toodetud gaasi põletamist elektrijaama katlas võib käsitada direktiivi 2000/76/EÜ artiklis 3 ettenähtud tegevusena? Kas vastust mõjutab see, et puhastatud tööstuslikult toodetud gaasi kasutatakse fossiilsete kütuste asemel, ja see, et elektrijaama heitmed toodetud energiaühiku kohta oleksid jäätmetest tekitatud puhastatud tööstuslikult toodetud gaasi kasutamise korral väiksemad kui muu kütuse puhul? Kas direktiivi 2000/76/EÜ reguleerimisala tõlgendamisel omab tähtsust see, kas gaasistamisrajatis ja elektrijaam moodustavad tehnilisi ja tootmisaspekte ning nendevahelist vahemaad arvestades ühe rajatise, või see, kas gaasistamisrajatises tekitatud puhastatud tööstuslikult toodetud gaasi saab üle kanda mujale ja seal kasutada näiteks energia tootmisel, kütusena või muul eemärgil?
            
         
               4.
            
            
               Millistel tingimustel on gaasistamisrajatises tekitatud puhastatud tööstuslikult toodetud gaas toode, nii et sellele ei kohaldata enam jäätmeid käsitlevaid õigusnorme?
            
         
      (1)  Euroopa Parlamendi ja nõukogu 4. detsembri 2000. aasta direktiiv 2000/76/EÜ jäätmete põletamise kohta (EÜT L 332, lk 91; ELT eriväljaanne 15/05, lk 353).